નવી દિલ્હી : દેશનાં એકમાત્ર માર્શલ ઓફ એરફોર્સ અર્જુન સિંહ (98 વર્ષ)ની હાલત નાજુક છે. સંરક્ષણ મંત્રાલય અનુસાર શનિવારે સવારે હાર્ટ એટેક આવવાનાં કારણે તેમને દિલ્હી આર્મી હોસ્પિટલમાં ભર્તી કરવામાં આવ્યા હતા. નરેન્દ્ર મોદી અને સંરક્ષણ મંત્રી નિર્મલા સીતારમણ તેમની ખબર પુછવા માટે હોસ્પિટલ પહોંચ્યા છે. માર્શલ અર્જન સિંહ માત્ર 44 વર્ષની ઉંમરે એરફોર્સ ચીફ બન્યા હતા. 1965નાં યુદ્ધમાં ઉત્તરી એરફોર્સની કમાન તેમનાં હાથમાં હતી. નોંધનીય છે કે, ભારતની ત્રણેય સેનામાં 5 સ્ટાર રેન્ક પ્રાપ્ત કરવાનું ગૌરવ અત્યાર સુધી માત્ર ત્રણ અધિકારીઓને જ મળ્યું છે. જે પૈકી અર્જુનસિંહ એક છે.